Subject: Küsimus eriliigiliste isikuandmete andmete väljastamisest
From: Eve Mägi <[email-masked]>
To: "info - AKI" <[email-masked]>
Date: Mon, 5 Jan 2026 14:09:41 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Tallinna Vanglas (TV) osutab alates 01.07.2024 tervishoiuteenust
Lääne-Tallinna Keskhaigla (Haigla), moodustatud on ka vastav osakond –
korrektsioonilise meditsiini osakond (KMO).

Küsimus puudutab meile laekuvaid TV teabenõudeid suitsetamise keelustamise
kahjunõuete teemal, kus kinnipeetavad pöördusid Euroopa Inimõiguste
Kohtusse ning võideti ja nüüd nõuab valdav enamus kinnipeetavatest
kahjutasu nn suitsuvaba aja eest.

TV kirjale on küll lisatud kinnipeetava kiri, kuidas ta on kannatanud kogu
vanglas viibitud ajal. TV mõte terviseandmete küsimisel on selles, et nad
kõik on saanud erinevaid ravimeid võõrutusnähtude vältimiseks (mida
tõendaks tervisekaardi väljavõte) ja mingit kahjutasu nõuda poleks nagu
mõtet.

Isiku nõusolekut ilmselgelt ei saa kunagi, sest taotluse aluseks on pigem
raha kui tervis.

TV kirjeldab oma teabenõude kaaskirjas:

Tallinna Vangla menetluses on kinnipeetava ...... kahjunõue nr ..... (Lisa
1), milles ta nõuab mittevaralise kahju hüvitamist seoses asjaoluga, et
alates vanglasse saabumisest (kuupäev) sundisid vanglavõimud teda tema
tahte vastaselt suitsetamisest loobuma. Taotleja väitel põhjustas see
pikaajaliselt peavalu, ärevust, söögiisu suurenemist, unetust.

Palun Lääne-Tallinna Keskhaiglal:

esitada ............ tervisekaardi väljavõte ajavahemiku ..... – ......
kohta.

Õiguslikud alused teabe küsimiseks on teabenõudes märgitud järgmiselt:

VangS § 11 lg 8, HMS § 6, isikuandmete kaitse üldmääruse art 6 lg 1 punkti
c ja koosmõjus artikkel 9 lg 2 punktiga f. Tallinna Vanglal on seadusest
tulenev õigus ja kohustus küsida terviseandmeid ulatuses, mis on vajalikud
õiguspärase menetluse läbiviimiseks. Seejuures on vangla pädevus
sätestatud vangistusseaduses ning andmete töötlemine põhineb seadusest
tulenevatel ülesannetel ja avaliku võimu teostamisel.

Kas haiglal on õigus kirjas märgitud perioodist terviseandmeid väljastada?

Kiire vastuse eest ette tänades

Eve Mägi

Kantselei juhataja | AS Lääne-Tallinna Keskhaigla

650 7393; +372 508 9586 |  <mailto:[email-masked]>
[email-masked] | www.keskhaigla.ee <http://www.keskhaigla.ee/>